﻿ За 5 часа пътните полицаи хванаха 1558 с превишена скорост!
Само за първите пет часа от 24-часовата специализираната полицейска операция за контрол на скоростните режими са установени 1558 нарушения, съобщиха от пресцентъра на МВР. Това е станало за периода от 6 до 11 часа тази сутрин.
Контролът е бил извършен на 202 точки от 175 служители. Анализът показва, че 301 от нарушенията са били регистрирани с новите модерни камери, 171 от стационарните и 1086 със старите мобилни радари.
По време на операцията са установени 35 случая на движение в населено място с над 50 км/ч. Екипите, ангажирани в операцията са констатирали и 84 други нарушения на Закона за движение по пътищата.
За времето от 6:00 часа сутринта до 11:00 часа е имало общо 8 леки пътнотранспортни инцидента, при които има 3 ранени. Тежки инциденти и загинали хора няма.
Операцията "24 часа скорост", която е в ход от 6 часа тази сутрин, ще продължи до същия час на 19 април. Целта е да се обърне внимание на водачите, че скоростта е една от основните причини за тежки катастрофи. Проверките се извършват във всички страни, членки на TISPOL- Европейската мрежа на службите на Пътна полиция.
19.04.2018 10:57:16
Кой ми запали колата, ахх кой ми запали колата после..
19.04.2018 08:12:58
Абсолютно целогодишен контрол...След 19 април пак ще карат като луди.
18.04.2018 22:33:16
за 5 часа 155 000лева. средно х 100лв за нарушение но и наполовина да са пак цифрата е доста добра. къде ли ще идат паричките се пита във задачката.
18.04.2018 20:37:14
18.04.2018 20:02:48
Контрола трябва да е денонощен и целогодишен.